I 1888 forlod Gandhi sin familie og rejste til [[England]] for at studere [[retsvidenskab]]. Her fandt han en vegetarisk restaurant hvor han kom i kontakt med tankestrømninger som [[Helena Petrovna Blavatsky|Madame Blavatskys]] [[teosofi]] som han fortæller viste ham dybden i Indiens egen religiøse tradition. Han blev også interesseret i [[anarkisme]]n. Et stort indtryk på ham gjorde desuden det lille hæfte ''Unto this Last'' af [[John Ruskin]], som hævder at ethvert individ har ansvar for alle sine medskabninger.
[[Fil:Gandhi South-Africa.jpg|thumb|Den unge Gandhi i Sydafrika]]
== Sydafrika ==
Gandhi forsøgte at etablere sig som [[advokat]] i hjembyen [[Porbandar]] og i [[Bombay]], men uden held. I 1893 takkede han derfor ja til at repræsentere en indisk forretningsmand i den britiske koloni [[Kolonien Natal|Natal]], i dag en delstat i [[Sydafrika]]. I Natals hovedstad [[Durban]] var han den eneste ikke-europæiske advokat og fik snart mange opgaver for den talrige indiske folkegruppe. Det blev snart tydelig at der gjaldt andre regler for indere end for europæere, og Gandhi blev efterhånden involveret i en række kampagner for at sikre inderne lige rettigheder. Inderne i Sydafrika talte forskellige sprog og tilhørte forskellige religioner, men det lykkedes Gandhi at forene hinduer og muslimer til fælles kamp.
Politik Vegetarer